b'\n_START_ARTICLE_\nMemorandum SANU\n_START_PARAGRAPH_\nMemorandum SANU je dokument koji je stvorila Srpska akademija znanosti i umjetnosti - SANU kao strate\xc5\xa1ki program srpske inteligencije. Memorandum SANU je odredio smjer rje\xc5\xa1enja srpskog pitanja unutar SFR Jugoslavije - jasno progovaraju\xc4\x87i o mogu\xc4\x87nosti da se ta dr\xc5\xbeavna zajednica raspadne i o potrebi da se Srbi odlu\xc4\x8dno pripreme za takvu situaciju. Ovaj dokument bio je objavljen u javnosti preko novina "Ve\xc4\x8dernje novosti" u dva nastavka 24. i 25. rujna 1986._NEWLINE_Akademik Vasilije Krsti\xc4\x87 obja\xc5\xa1njava krajem 2017. godine da je dokument bio posve dovr\xc5\xa1en i lektoriran, ali da nije donijeta slu\xc5\xbebena odluka da ga se objavi (nije se, me\xc4\x91utim, SANU od dokumenta nikad ogradila) - nego je akademik Jovan \xc4\x90or\xc4\x91evi\xc4\x87 svojom inicijativom predao dovr\xc5\xa1eni tekst novinaru "Ve\xc4\x8dernjih novosti".\n_START_SECTION_\nUtjecaj\n_START_PARAGRAPH_\nMemorandum SANU je imao dalekose\xc5\xbean utjecaj na razvoj i obnovu nacionalisti\xc4\x8dkog pokreta u Srbiji prvo pod okriljem Saveza komunista Srbije. Memorandum je imao i izravan utjecaj na Slobodana Milo\xc5\xa1evi\xc4\x87a koji je ideje izlo\xc5\xbeene u memorandumu poku\xc5\xa1ao provesti u djelo: antibirokratska revolucija i ideja o velikoj Srbiji koja je kasnije bila uzrok rata u Sloveniji, Hrvatskoj, BiH i na Kosovu.'